cyanic-selkie/wikianc huggingface dataset:
Elkem Solar
Utgangspunktet er silisium som tidligere og har vært produsert av kvarts, kalk, kull og koks på Fiskå verk. Alt før produksjonsstart var store deler av produksjonen fram til 2018 solgt.
Kilder
Informasjonsavis for Elkem Solar. Sommeren 2007.
RS 52 «Ole O. Lian»
RS «Ole O. Lian» (RS 52) er en tidligere redningsskøyte som ble bygget for Redningsselskapet hos Lindstøl Skipsbyggeri i Risør i 1940. Den var den siste av i alt fjorten skøyter i Bjarne Aas klassen som ble bygd for redningsselskapet. Redningsskøyta ble bygget av midler gitt av LO, og oppkalt etter fagforeningslederen Ole Olsen Lian. Prisen for det ferdige fartøyet var 124,300 kroner.
Skøyta er bygget i eik (spanter og hud) og dekk av massiv teak. Første motorinstallasjon 100/140 hk Union semidiesel.
Skøyta har gjennom 35 års tjeneste i Redningsselskapet vært igjennom flere oppgraderinger og ombygninger. Ny motor, GM diesel 220 hk ble installert i 1965. Styrehus har vært byttet to ganger og mastene har etter hvert blitt fjernet. Større ombygging foretatt i 1965, gjorde fartøyet til en ren motorskøyte.
RS «Ole O. Lian» har i årene 1940–75 reddet 24 personer fra «den visse død» og assistert tilsammen 680 fartøyer. Den har blant annet vært stasjonert i Oslofjorden, Langesund, Kilsund, Rasvåg, Tananger, Haugesund og flere steder i Nord-Norge fra Lofoten til Finnmark, samt en periode som sysselmannsbåt på Svalbard.
I 1995 overtok nye eiere i Oslo "Raud". Fartøyet ble frem til 2006 benytter i charter i indre Oslofjord med sertifikat for 30 passasjerer og fikk etterhvert også sitt opprinnelige navn tilbake. Fartøyet ble i denne perioden ytterligere oppgradert teknisk med bl.a. moderne navigasjonshjelpemidler som radarer, elektroniske kart og GPS, samt nytt elektrisk anlegg og hovedmotor. Skøyta er i dag i privat eie som veteranfartøy med hjemmehavn i Bergen.
Pears Institute for the Study of Antisemitism
Pears Institute for the Study of Antisemitism ble opprettet i 2010 som et senter for forskning, utdannelse og utformin av politikk relatert til antisemittisme og raseintoleranse.
Instituttet er basert ved Birkbeck, University of London og ble etablert av Pears Foundation.
Avisåret 2019
Avisåret 2019 er en oversikt over etableringer, nedleggelser, hendelser, prisvinnere og personer med tilknytning til aviser i 2019.
Russland under Sommer-OL 2000
Russland under Sommer-OL 2000. 435 sportsutøvere, 242 menn og 194 kvinner, fra Russland deltok i tretti sporter under Sommer-OL 2000 i Sydney. De ble nest beste nasjon med trettito gull-, tjueåtte sølv- og tjueni bronsemedaljer. Håndballspilleren Andrej Lavrov var landets flaggbærer under åpningsseremonien.
Caroline Kaspara Palonen
Caroline Kaspara Palonen (født 27. januar 1984) er en skjønnlitterær forfatter fra Harstad. Hun skriver romaner og lyrikk for voksne.
Fremad marsj!
Fremad marsj! var Norges bidrag til Underholdningsfestivalen i Montreux i 1969. Det var et parodisk artistportrett av John Philip Sousa. Programmet var ved Johnny Bergh og Stein Roger Bull.
Mesteparten av Fremad marsj! ble produsert i sort-hvitt, men sluttsekvensen med musikkorps på månen ble innspilt i farger. Programmet ble sendt på NRK TV 26. april 1969.
Sør-Østerdal tingrett
Sør-Østerdal tingrett var en førsteinstansdomstol under Eidsivating lagdømme. Tingretten lå i Elverum i Innlandet og dekket kommunene Elverum, Åmot, Trysil, Våler og Åsnes. Domstolen bestod ved avviklingen av en sorenskriver, to tingrettsdommere og to dommerfullmektiger. Domstolen hadde fra sommeren 2018 til avviklingen i april 2021 felles ledelse med Nord-Østerdal tingrett.
I forbindelse med domstolreformen i 2021 ble Sør-Østerdal tingrett slått sammen med Nord-Østerdal tingrett og Hedmarken tingrett til den nye domstolen Østre Innlandet tingrett.
NM i maraton 2013
Norgesmesterskapet i maraton 2013 var en del av NM i friidrett 2013, og ble arrangert under Jessheim Vintermaraton på Jessheim i Akershus 17. november 2013. Arrangør var Ullensaker/Kisa IL.
Løypa hadde 250 høydemeter, og det var 366 startende utøvere, hvorav 170 på helmaraton.
Menn
John Henry Strupstad vant NM, med ny løyperekord på 2:30,22.
Erik Stai
Erik Stai (født 29. november 1915, død 4. mars 2004) var en norsk høydehopper.
Stai kom på fjerdeplass ved EM i 1938 med et hopp på 1,90 meter. Han deltok aldri i Olympiske leker. Han ble norsk mester i 1938 og 1939, men karrieren hans ble avbrutt av andre verdenskrig.
Det beste resultat var et hopp over 2,00 meter, som han oppnådde i september 1940 på Bislett stadion.
Livssimulatorspill
Livssimulatorspill utgjør en undergenre av simulatorspill der spilleren lever eller kontrollerer en eller flere virtuelle spillkarakter (menneskelige eller andre livsformer). Et slikt spill kan dreie seg om individer og relasjoner, eller det kan være en simulering av et økosystem. Andre begreper inkluderer kunstig intelligens spill og simulert livsspill, på engelsk går denne typen spill under artificial life game og simulated life game(SLG).
Definisjon
Livssimulatorspill handler om å opprettholde og hjelpe et virtuelt liv å vokse. Spillerne får muligheten til å kontrollere livene til autonome mennesker eller skapninger.
Krampus
Krampus er en djevelskikkelse eller et truende udyr med bukkehorn som ifølge folketradisjoner fra Øst-Alpene opptrer i førjulstida. Krampus forekommer blant annet i opptog sammen med Sankt Nikolas, forløperen for den moderne julenissen, på hans festdag nilsmesse 6. desember eller på nilsmesseaften kvelden før. Mens Nikolas deler ut gaver til lydige barn, skremmer og straffer Krampus de uskikkelige.
Krampus har vært særlig viktig i Østerrike. Der har skikkelsen hatt rolle som Fanden, en folkelig variant av djevelen, og også vært gaveutdeler 6. desember, på samme måte som Nikolas.
Tradisjoner
Opprinnelsen til Krampus er uklar, men enkelte folklorister har foreslått en forbindelse tilbake til germanske skikker i førkristen tid. Han sies å være sønn av Hel i Helheim. Tradisjonene varierer gjennom tidene og fra sted til sted, men likheten med heksenes hornkledde gud er tydelig. Bjørkegreiner minner om innvielsesriter i visse heksesamfunn, som innebærer å bindes og piskes som en form for liksom-død. Lenkene kan være et kristent forsøk på «å binde djevelen» eller en levning av en hedensk overgangsrite.
I Østerrike, Bayern, Ungarn, Tsjekkia, Kroatia, Slovakia, Slovenia og Syd-Tirol har skikkelsen under ulike navn siden middelalderen utviklet seg til en av Sankt Nikolas' mange følgesvenner eller hjelpere. Når Nikolas belønner snille barn med gaver, straffer Krampus de som har vært ulydige. Han kan for eksempel fange barna i sekken og rise eller banke dem, eller bortføre og i verste fall ete dem. I andre tradisjoner, som den italiensk la Befana, kommer følget om natta og legger igjen godteri og hyggelige smågaver i strømper og sko, eller isteden riskvaster og kullbiter som tegn på at ungene fortjener straff.
I motsetning til andre av Nikolas' følgesvenner - deriblant Knecht Ruprecht («Rupert Knekt») og Christkind (Christkindl, «Kristusbarnet») i Tyskland, Belsnickel (også kalt Pelzebock, Pelznickel) i Tyskland og tyske miljøer i USA, og den opprinnelig skremmende «negertjeneren» Zwarte Piet i Nederland - kan Krampus opptre som en flokk av flere Krampus-udyr.
I flere byer i særlig Alpene blir det hvert år arrangert opptog der unge menn kler seg ut som Krampus med horn, skinn og skremmende dyre- og djevelmasker, og larmer gjennom gatene med bjeller, pisker og hyl. Opptogene blir på tysk kalt Krampuslauf («krampusløp»). Det har også vært tradisjon for Krampuskarten, førjulskort med bilde av Krampus.
Selv om skikkelsen kan minne om den nordiske julebukken, skal disse ikke direkte ha noe med hverandre å gjøre.
Mothon
Mothon er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.
Mannen i vinduet (film)
Mannen i vinduet (originaltittel: Monsieur Hire) er en fransk thriller fra 1989 regissert av Patrice Leconte
Golofa spatha
Golofa spatha er en bille som hører til familien skarabider (Scarabaeidae) i gruppen skarabider (Scarabaeoidea).
Mannen i vinduet (film)
Handling
Hire (opprinnelig Hirovitch) er en isolert ungkar som arbeider som skredder. Hans eneste menneskelige kontakt utenfor arbeidsplassen er bare sporadiske besøk ved et bordell, en skøytebane, eller en bowlinghall. Han utvikler etter hvert romantiske følelser for Alice som bor i en bygning på andre siden av gaten, og som aldri lukker persiennene i leiligheten sin. Hire tilbringer de aller fleste kveldene sine i hemmelighet med å følge med på henne. Men en kveld blir liket av en ung kvinne oppdaget i nærheten. Hire oppdager Émile, kjæresten til Alice, en kriminell, som forsøker å vaske blod av regnfrakken sin og gjemmer en veske. Men Hire velger å ikke fortelle noe av dette til politiet, fordi han ønsker å beskytte Alice.
Mothon
Levevis
Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.
Utbredelse
Arten er kjent fra Ukraina og Romania.
Golofa spatha
Utseende
En stor (35–45 millimeter), rødbrun hornbille. Kroppen er nokså matt, i alle fall hos hannene. Hannen har et langt, tynt, litt krumt horn på hodet og et langt, nesten rett horn på pronotum, dette har en kraftig brem av gulke hår på forsiden i nesten hele lengden. Hunnen mangler disse hornene.
Mannen i vinduet (film)
Handling
Men så begynner politiet å etterforske Hire, med en inspektør som forsøker å narre og skremme ham til å tilstå drap. En kveld oppdager Alice at hun blir spionert på, og blir deretter fascinert av hvem Hire kan være. Men Hire avviser hennes fremskritt. Til slutt godtar han å møte henne ved en restaurant, hvor han erklærer sin kjærlighet til henne. Hire forteller at han eier et lite hus i Sveits som de to kunne reise sammen til. Dette kan skille Alice fra morderen Émile, hvis forbrytelse Alice er medskyldig i - og samtidig hindre at politiet etterforsker Hire.
Golofa spatha
Levevis
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.
Mannen i vinduet (film)
Handling
Hire bestiller ett par tog-billetter ut av landet, og gir en billett til Alice. Han skriver også et brev til politi-inspektøren som fordømmer Émile. Men ved stasjonen dukker ikke Alice opp som planlagt, så Hire går tilbake til leiligheten sin. Inspektøren står der sammen med Alice, som har plassert den myrdede kvinnens veske blant Hires eiendeler - slik at inspektøren kan finne den.
Drammen Glassverk
Drammen Glassverk var en bedrift for framstilling av glass som startet i 1872 og ble nedlagt i 1977. Isolerglass ble produsert under navn Drammens Glass AS frem til 1989. Verket lå på Tangen i Drammen.
Drammen Glassverk var eid av Interessentskapet Hurdal, Biri og Hadeland Glasværker og som i 1898 ble til AS Christiania Glasmagasin. Produksjonen av vindusglass, flasker og annet bruksglass var i 1895 overflyttet fra Hurdal Verk til Drammen Glassverk. Fra 1890-tallet var fabrikken den eneste som laget vindusglass i Norge, og i 1928 tok de til å maskinprodusere disse med et Fourcaultanlegg. I 1959 gikk verket over til elektrisk smelting som ett av få glassverk i verden. På 1960-tallet kom det franske eiere inn men bedriften ble utkonkurert på 1970-tallet.
Virksomheten ved glassverket førte snart til oppretting av en fastskole i nærheten, deretter Drammen glassverks musikkorps i 1909 og Glassverket Idrettsforening i 1919. Både musikkorpset og idrettsforeningen består fortsatt.
Tomten til glassverket ble i etterkant av konkursen brukt til forskjellig småindustri under navnet Glassverket industrisenter, i dag (2021) er området i ferd med å konverteres til boligområde.
Orloff og Tarakanova
Orloff og Tarakanova (britisk tittel: ) er en britisk-italiensk eventyrfilm fra 1950 regissert av Sidney Salkow. Manuset ble skrevet av Doreen Montgomery og Hagar Wilde etter Jacques Companéez' fortelling Tarakanova. I rollene ses blant annet Richard Greene, Valentina Cortese og Greta Gynt.
Zhang Ji (Jiangnan)
Zhang Ji (, Wade-Giles: Chang Chi, stilnavn: Wen Chang 文昌, født ca. 766 muligens i dagens Ma'anshan i Anhui i Kina, død ca. 830 ) var en dikter på Tangdynastiets tid.
Bakgrunn og virke
Zhang Ji kom fra området rundt elven Wu i Jiangnan-regionen. Ifølge sinologen Herbert Giles var han fremstående som embedsmann og dikter – Han Yu fremmet hans karriere slik at han til og med ble lærer ved det keiserlige akademi. Men det er som dikter han minnes mest i ettertiden. Han var foraktelig både overfor daoismen og buddhismen
Diktning
Ett av Zhang Jis dikt er blitt tatt inn i den viktige antologien Tre hundre Tang-dikt, som dikt nr. 151..
Den amerikanske vitenskapsmann Jonathan Chaves (齊皎瀚) har publisert den første bok på noe europeisk språk om Zhang Ji, Cloud Gate Song, som forsøker å gjengi i rimende oversettelser som er trofaste mot rimskjemaene i originaltekstene. Tre hundre av Zhangs dikt er med.
Orophiinae
Orophiini er en gruppe av små biller som lever i kjuker (Polyporaceae) som vokser på død ved. De kan være svært tallrike, det kan være hundrevis av biller av flere arter i en stor kjuke. 4 arter er funnet i Norge.
Deniz Yücel
Deniz Yücel (IPA: ; født 10. september 1973 i Flörsheim am Main) er en tysk-tyrkisk journalist og publisist. Han var fra 2007 til 2015 redaktør av taz, og fra 2015 Tyrkia-korrespondent i Welt24. Han satt fengslet i Tyrkia uten lov og dom, fra 14. februar 2017 til 16. februar 2018.
Orophiinae
Utseende
Små (0,5 – 4 mm), gjerne korte, sylindriske biller, oversiden oftest sterkt hvelvet. Nesten glatte, fint hårete eller med lang utstående behåring. Lys brune til nesten svarte biller. Hodet er kort og bredt. Hos en del arter har hannene horn eller knøler på munnskjoldet eller ved Brystskjoldets (pronotum) fremkant. Antennene er forholdsvis korte og består av 8-10 ledd. De tre ytterste leddene danner en løst leddet kølle. Pronotum er bredere enn langt, som oftest sterkt hvelvet. Dekkvingene er mer eller mindre parallellsidige, gjerne sterkt hvelvet. Punktene danner som oftest ikke tydelige rekker. Beina er temmelig korte, framleggene (protibiae) har ofte karakteristiske utvekster i enden. Føttene er fire-leddete.
Deniz Yücel
Fengsling i Tyrkia
Han ble 14. februar 2017 arrestert i Tyrkia, mistenkt for å støtte en terror-bevegelse og for oppvigleri. Den 27. februar 2017 ble han satt i varetekt. Varetektsfengsling kan i Tyrkia vare i opptil fem år.
Orophiinae
Levevis
Kjukeborerne er knyttet til kjuker eller poresopper (Polyporaceae), mens noen få arter lever kun på barksopp (Corticiaceae). Både larvene og de voksne billene gnager ganger i fruktlegemene til soppen. Ofte angriper kjukeborerne kjuker som er levende, og starter angrepet i de eldre delene (flerårige kjuker) eller borer seg rett inn i fruktlegemet (ett-årige kjuker). De ulike artene kan foretrekke ulike arter av kjuker i ulike nedbrytingsstadier. Livssyklusen er ganske kort, hele utviklingen er gjerne unnagjort på 8-10 uker. Noen arter (ikke de norske) er parthenogenetiske, det vil si at det bare finnes hunner og den nye generasjonen utvikler seg fra ubefruktede egg. Kjukeborerne har mange naturlige fiender, blant annet kortvinger, maurbiller, hettebiller, snylteveps og gallmygg.
Systematisk inndeling / norske arter
Gruppen har vært plassert som en egen underfamilie, Orophiinae, men dette navnet er et homonym for en gruppe av sommerfugler i familien Depressariidae.
Deniz Yücel
Fengsling i Tyrkia
Deniz Yücel hadde, som også andre journalister, kommentert hackede e-poster til energiminister Berat Albayrak. Albayrak er også president Recep Tayyip Erdoğans svigersønn.
Tyrkias president Erdogan påsto 3. mars 2017 at Yücel var tysk spion og representant for PKK, og at han hadde gjemt seg en måned i Tysklands konsulat. Tysklands utenriksdepartement avviste påstandene om spionasje.
Yücel ble sluppet fri 16. februar 2018. Han hadde da siden fengslingen ikke mottatt noen siktelse, men var ansett som mistenkt for brudd på terrorlovgivningen.
Finnmarksbladvikler
Finnmarksbladvikler (Clepsis mehli) er en sommerfugl som tilhører familien viklere (Tortricidae). Den er av få sommerfuglarter som bare er funnet i Norge, og også bare i Finnmark. Den er oppkalt etter den norske entomologen Reidar Mehl og ble beskrevet av Magne Opheim.
Levevis
Arten forekommer på gressbakker ut mot sjøen, der den flyr om ettermiddagen og kvelden i juni-juli. Larven og dens næringsplante er ukjente.
Utbredelse
Arten er bare kjent fra Finnmark, der den finnes vest til Alta og øst til Vardø og stedvis er ikke så sjelden. Tross sin begrensede utbredelse er den ikke vurdert som truet.
Planica 7
Planica 7 er en firedagers turnering i skiflyging i Letalnica bratov Gorišek i Planica i Slovenia. Turneringen arrangeres av Det internasjonale ski- og snøbrettforbundet (FIS) og inngår i verdenscupen i skihopping.
Format
Konkurransen foregår fire dager på rad med totalt sju individuelt tellende hopp og inkluderer kvalifiseringsomgang, individuelle renn og lagkonkurranse.
Tenorbanjo
En tenor-banjo er et strengeinstrument med fire strenger. Det har henholdsvis 17 og 19 bånd. Tenorbanjoen gjorde sitt inntog på begynnelsen av 1900-tallet og har fortsatt ikke "gått av moten" i flere sjangere som jazz, dixieland-jazz og irsk folkemusikk.
Stemming
Tenorbanjoen er stemt i:
Deling
Deling kan vise til:
Inga-Lill Sundset
Inga-Lill Sundset (født 20. juli 1974) er en norsk, samisk politiker som representerte Arbeiderpartiet på Sametinget for perioden 2009-13.
På lokalt plan er hun styremedlem i Bodø AP. Hun er også vararepresentant i Bodø bystyre.
Sundset er utdannet cand.mag, og arbeider som rådgiver i Nordland fylkeskommune.
Valdres tingrett
Tingretten lå på Fagernes i Innlandet og dekket kommunene Etnedal, Nord-Aurdal, Sør-Aurdal, Vang, Vestre Slidre og Øystre Slidre. Domstolen besto av sorenskriver Pål Prestesæter og én dommerfullmektig.
Inga-Lill Sundset
Hun er samboer og har to barn.
Golofa porteri
Golofa porteri er en bille som hører til familien skarabider (Scarabaeidae) i gruppen skarabider (Scarabaeoidea).
Utseende
En stor, gulbrun hornbille. Hannen har et langt, tynt krumt horn på hodet, dette har tenner på oversiden. På pronotum er det et langt, tynt, litt foroverkrummet horn som er kledt med gule hår på forsiden. Hos denne arten er hornene særlig lange, også forbeina er påfallende forlenget. Hunnen mangler disse hornene.
Levevis
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.
Utbredelse
Arten er utbredt i høyereliggende områder fra Venezuela og Colombia i nord til Peru i sør.
Zhang Ji (Hubei)
Zhang Ji (, også romanisert Chang Tsi, virket på 700-tallet, stilnavn: Yisun 懿孙, født muligens 712-715 i Xiangyang i Hubei i Kina, død 779) var en dikter og embedsmann på Tangdynastiets tid.
Lite er kjent fra hans liv. Han det er kjent at han tok graden jinshi i 753, og i karriereløpet til slutt ble sekretær i Skattestyret.
Poesi
Zhang Ji er medtatt med ett dikt i antologien Tre hundre Tang-dikt, som er blitt oversatt av Witter Bynner som A Night-Mooring near Maple bridge. Denne broen er Fengqiao (på norsk Lønnebroen), en berømt bro i Suzhou, nær Hanshantempelet og dets tempelklokker.
Japanske diktere har benyttet noen av hans dikt som utgangspunkt for typisk japanske shigin syngestil-dikt.
Feilattribuering
Zhang Ji tilskrives under navnet Chang Tsi med urette den opprinnelige kinesiske tekst til annen sats av Gustav Mahlers sangverk fra 1909 Das Lied von der Erde. Her er det skjedd en forveksling med dikteren Qian Qi.
Virgil Hnat
Virgil Hnat (født 1936 i Făgăraș, død 21. mars 2001 i București) var en rumensk håndballspiller som ble to ganger verdensmester med det rumenske herrelandslaget. Han spilte som back. Etter at han la opp som spiller, ble han trener.
Som medlem av Dinamo București ble han flere ganger landsmester og vant EHF Champions League i 1965.
Han vant to verdensmestertitler med det rumenske landslaget for menn (1961, 1964), en sølvmedalje ved Verdensmesterskapet i utendørshandbåll (med 11 spillere) (Østerrike, 1959) og en bronsemedalje i 1967 i Sverige. Ved verdensmesterskapet i 1961 ble han utnevnt som «Beste spiller», og ved verdensmesterskapet i 1964 som «Beste back».
Han hadde diplom fra Idrettshøyskolen i București, og er kjent som oppfinneren av kasteteknikken som på rumensk heter aruncare cu evitare («kast med unnvik»).
Som trener trente han flere lag i Romania og Tyskland.
Han døde som følge av hjertestans.
Radioåret 1933
Radioåret 1933 er en oversikt over hendelser, radioprogram, fødte og avdøde personer med tilknytning til radio i 1933.
Golofa imperialis
Utseende
En middelsstor (25–45 millimeter) hornbille. Hannen er rødbrun, hunnen brunsvart. Hannen har et langt, tynt, krumt horn på hodet og et nokså kort, litt skjeformet (åpent forover) horn på pronotum. Hunnen mangler disse hornene.
Levevis
Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.
Utbredelse
Arten finnes i Mexico.
Nord-Østerdal tingrett
Nord-Østerdal tingrett var en førsteinstansdomstol (tingrett) under Eidsivating lagdømme. Tingretten lå i Tynset i Innlandet og dekket kommunene Alvdal, Engerdal, Folldal, Os, Rendalen, Stor-Elvdal, Tolga og Tynset. Nord-Østerdal tingrett var samlokalisert med Nord-Østerdal jordskifterett på Tynset.
Tingretten ble opprettet i 1837 da Østerdalen sorenskriveri ble delt i to, dette og Sør-Østerdal tingrett. I forbindelse med domstolreformen i 2021 ble Nord-Østerdal tingrett slått sammen med Sør-Østerdal tingrett og Hedmarken tingrett til den nye domstolen Østre Innlandet tingrett.
Domstolen bestod ved avviklingen av sorenskriver Jens Morten Nesseth, dommerfullmektig og tre sakbehandlere.
Barney McKenna
Bernard Noël «Barney» McKenna (født 16. desember 1939 i Donnycarney, Dublin, død 5. april 2012 i Dublin) var en irsk tenorbanjoist. Han var kjent fra gruppen The Dubliners som har sitt hjemsted i nettopp Dublin. Hans karriere som banjoist startet i barndommen da han ville lære seg å spille et instrument. Han hadde ikke råd til noen mandolin som han helst ville spille, men kjøpte seg en billig tenorbanjo som ble starten for det hele. Etterhvert lærte han seg også å spille mandolin og irsk melodeon. Han ble kjent fra både "The Chieftains" og "The Dubliners" der han spiller nettopp tenorbanjo. I dag regnes han som, om ikke verdens, Irlands beste tenorbanjoist. I "The Dubliners" har han også blitt kjent for sin særegne vokal under sangene "South Australia" og "I Wish I Had Someone to Love Me".
Sven Olsen (1922–2001)
Han var ansatt i Noregs fiskarlag fra 1947; først som reisesekretær og fra 1965 som fylkessekretær. Fra 1972 var han fiskerisjef. Han var også fylkesleder i Arbeiderpartiet, bystyremedlem i Bodø og styreformann for avisen Nordlands Framtid.
Fra 1971 til januar 1972 var han statssekretær for Fiskeridepartementet i Trygve Brattelis første regjering. Han gikk av sammen med fiskeriminister Knut Hoem som følge av forhandlingsresultatet med EF.
Olsen var andre vararepresentant fra Nordland til Stortinget i perioden 1961 til 1965. Han har i tillegg også hatt andre verv som varamedlem i styret for «Olje/fisk-fondet» i perioden 1980 til 1983, og medlem av samme styre fra 1984 til 1987. Han ledet i 1971-72 utvalget som utredet konsesjonsordninger i fiske (NOU 1972:24).
Liste over ordførere i Otterøy
Liste over ordførere i Otterøy. Det området som senere skulle utgjøre Otterøy kommune, lå opprinnelig under Fosnes etter innføringen av formannskapslovene av 1837. Otterøy ble utskilt fra Fosnes som egen kommune i 1913. I 1964 ble Otterøy delt, så selve Otterøya ble lagt til Namsos kommune, mens Statland på sørsiden av Namsenfjorden ble lagt til Namdalseid kommune.
Fotnoter
<references group='lower-alpha'/>
Slottsloven på Akershus
Slottsloven på Akershus var en kommisjon som var i virksomhet i Norge i perioden 1704–1722. Slottsloven ble opprettet av Frederik IV ved plakat av 16. februar 1704.
Kommisjonen hadde som mandat å fungere i stattholderens sted og besto av fire sivile og ett militært medlem, med visestattholderen som formann. Bestallinger for medlemmene av Slottsloven ble ekspedert gjennom Danske Kancelli. Kommisjonen hadde sete på Akershus slott og festning. Man kjenner bestallingene for alle de som er nevnt nedenfor, med unntak av Barthold Heinrich von Lützow som møtte på en del møter i 1716 og 1718–1719 uten at det er kjent om han var formelt utnevnt eller ikke.
Ciinae
Kjukeborere (Ciinae) er en underfamilie av små biller som lever i kjuker (Polyporaceae) som vokser på død ved. De kan være svært tallrike, det kan være hundrevis av biller av flere arter i en stor kjuke. 27 arter er funnet i Norge.
Utseende
Små (0,5 – 4 mm), gjerne korte, sylindriske biller, oversiden oftest sterkt hvelvet. Nesten glatte, fint hårete eller med lang utstående behåring. Lys brune til nesten svarte biller. Hodet er kort og bredt. Hos en del arter har hannene horn eller knøler på munnskjoldet eller ved Brystskjoldets (pronotum) fremkant. Antennene er forholdsvis korte og består av 8-10 ledd. De tre ytterste leddene danner en løst leddet kølle. Pronotum er bredere enn langt, som oftest sterkt hvelvet. Dekkvingene er mer eller mindre parallellsidige, gjerne sterkt hvelvet. Punktene danner som oftest ikke tydelige rekker. Beina er temmelig korte, framleggene (protibiae) har ofte karakteristiske utvekster i enden. Føttene er fire-leddete.
Levevis
Kjukeborerne er knyttet til kjuker eller poresopper (Polyporaceae), mens noen få arter lever kun på barksopp (Corticiaceae). Både larvene og de voksne billene gnager ganger i fruktlegemene til soppen. Ofte angriper kjukeborerne kjuker som er levende, og starter angrepet i de eldre delene (flerårige kjuker) eller borer seg rett inn i fruktlegemet (ett-årige kjuker). De ulike artene kan foretrekke ulike arter av kjuker i ulike nedbrytingsstadier. Livssyklusen er ganske kort, hele utviklingen er gjerne unnagjort på 8-10 uker. Noen arter (ikke de norske) er parthenogenetiske, det vil si at det bare finnes hunner og den nye generasjonen utvikler seg fra ubefruktede egg. Kjukeborerne har mange naturlige fiender, blant annet kortvinger, maurbiller, hettebiller, snylteveps og gallmygg.
Dialytellus
Aphodius (Dialytellus) spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).
Utseende
Små (3 - 4,5 millimeter), noe brede, blanke, rødbrune til svarte gjødselbiller. Hodet er stort og skovlformet, forkanten er litt innbuktet. Pronotums punktur er svært grov, overflaten ganske blank. Dekkvingene er hvelvede og rundede, og har brede og skarpe lengdefurer, og har en liten tann på "skuldrene".
Utbredelse
Gruppen er utbredt i det nordøstlige Nord-Amerika.
Cyrix 6x86
Cyrix 6x86 var en toveis superskalær mikroprosessor med en 7-trinns instruksjonspipeline. Den var en klone av Intel Pentium Pro og hadde liksom denne egenskaper som registeromdøping, spekulativ utførelse, hopp-predikator, eksekvering utenfor rekkefølge og fjerning av dataavhengigheter. Men i motsetning til Intel Pentium Pro var den tilpasset Socket 5 og Socket 7, og kunne derfor erstatte Intel Pentium uten å måtte skifte hovedkort.
Cyrix 6x86 var raskere enn Intel Pentium ved samme klokkefrekvens. Dette kom til uttrykk i en performance rating hvor den ble gitt betegnelsene PR90+ (80 MHz), PR120+ (100 MHz), PR133+ (110 MHz), PR150+ (120 MHz), PR166+ (133 MHz) og PR200+ (150 MHz).
I januar 1997 ble avarten Cyrix 6x86L/IBM 6x86L lansert (kodenavn M1L), hvor L stod for low-power eller lavere elektrisk spenning. Liksom Intel Pentium MMX krevde den en spenningsregulator, ettersom kjernen kjørte i 2.8 Volt, mens grensensittet mot hovedkortet var 3.3 Volt.
Den 30. mai 1997 ble Cyrix 6x86 og Cyrix 6x86L erstattet av Cyrix 6x86MX.
Bakgrunn
De fleste mikroprosessorer fra Cyrix Corporation var oppgraderingsprosessorer. Eksempelvis var Cyrix Cx486SLC, Cyrix Cx486SRx² og Cyrix Cx486SRu² å betrakte som ulike avarter av Intel 80486SX, men de passet inn i hovedkort for datamaskiner som var forsynt med Intel 80286 og Intel 80386SX.
På tilsvarende vis var det med Cyrix Cx486DLC, Cyrix Cx486DRx² og Cyrix Cx486DRu². Dette var avarter av Intel 80486DX som passet inn i hovedkort for Intel 80386DX. Da Cyrix Corporation lanserte sin femte generasjon x86 mikroprosessor, fortsatte de denne politikken: Cyrix Cx5x86 passet inn i Socket 3 på systemer med 80486DX.
Cyrix Corporation hadde på denne måten funnet en nisje i markedet. Det var således mulig å oppgradere eldre datamaskiner i stedet for å kassere dem og kjøpe helt nye. Spesielt i den tredje verden hadde dette aktualitet. Cyrix mikroprosessorer var svært populære i Latin-Amerika.
Cyrix Cx6x86 var en fortsettelse av denne strategien: Den passet inn i Socket 5 og Socket 7 som var beregnet for Intel Pentium. Av denne grunn kalles den ofte for en femte generasjons mikroprosessor. På den andre siden inneholder den en rekke egenskaper som ellers bare var å finne i Intel Pentium Pro, og vi har av denne grunn her valgt å kalle den for en sjette generasjon mikroprosessor.
CMOS prosess
Cyrix Cx6x86 var produsert med 650 nanometer CMOS transistorer i utgaver med hastighetene 80-120 Mhz. Utgavene på 133 og 150 Mhz var produsert med 500 nanometer CMOS transistorer. Den strømbesparende avarten Cyrix Cx6x86L, som ble lansert i juni 1997, var produsert med 350 nanometer CMOS. Intel Pentium Pro var produsert med 500 nanometers BiCMOS, og etterhvert med 350 nanometer BiCMOS.
Transistorer
Cyrix Cx6x86 hadde 3,3 millioner transistorer, mot 3,1 millioner i Intel Pentium. Intel Pentium Pro hadde 5,5 millioner transistorer + hurtigminne på 256 Kb (15,5 millioner), 512 Kb (31 millioner) eller 1 Mb (62 millioner).
Hurtigminne
Intel Pentium og Intel Pentium Pro hadde 8 Kb Nivå-1 hurtigminne for data, og 8 Kb for instruksjoner. Cyrix Cx6x86 hadde et delt hurtigminne på 16 Kb for data og instruksjoner. Samtidig var det den eneste x86 mikroprosessor med 256 byte Level-0 hurtigminne for instruksjoner.
Superskalær mikroprosessor
Cyrix Cx6x86 var en toveis superskalær arkitektur; den kunne utføre to heltallsinstruksjoner hver klokkepuls. Dette var identisk med Intel Pentium. Intel Pentium Pro var treveis superskalær og kunne utføre to heltallsinstruksjoner og en desimaltallsinstruksjon hver klokkepuls.
Bussbredde
Databussen var 64-biter og adressebussen 32-biter. Dette ga en teoretisk grense på 4 Gb RAM. Intel Pentium Pro hadde en 36-biter adressebuss (maksimalt 64 Gb RAM).
Tradisjonell CISC-arkitektur
Cyrix 6x86 var en tradisjonell x86 CISC-prosessor. Intel Pentium Pro på sin side hadde en RISC-kjerne, og benyttet emulering av x86 CISC-instruksjonene. Også NexGen 5x86 benyttet denne løsningen, og hadde sitt eget RISC86 instruksjonsett. Også AMD K5 og AMD K6 hadde interne RISC-kjerner og en ytre x86 CISC-arkitektur.
Instruksjonspipeline
Cyrix 6x86 hadde en 7-trinns instruksjonspipeline:
Intel Pentium hadde en 5-trinns instruksjonspipeline, og Pentium Pro hadde hele 14 trinn.
Registeromdøping
Og så kommer vi til den første av fem egenskaper, som gjør det mulig å kalle Cyrix 6x86 for en sjette generasjons x86-arkitektur, eller som i hvert fall fikk Cyrix til å gjøre det. Denne generasjonen hadde innebygd maskinvare som sørget for flyt i programvareutførelsen.
Den første var registeromdøping, der instruksjoner kunne skifte registernavn i løpet av en klokkepuls. Cyrix 6x86 var en superskalær mikroprosessor, som utførte to instruksjoner per klokkepuls. Uten registeromdøping ville serialiseringen ved bruk av prosessorregistre kunne føre til at den superskalære utførelsen stoppet opp.
Oppheving av dataavhengigheter
Instruksjoner kan utføres samtidig, når de ikke er innbyrdes avhengige av hverandre.
Avhengighet          Ingen avhengighet A = 1 + 1            A = 1 + 1 B = 1 + A            B = 1 + 2
I det første eksempel kan ikke begge beregningene utføres samtidig. Man må beregne A, før man kan beregne B. Intel Pentium kunne i dette tilfellet ikke utføre to avhengige instruksjoner samtidig.
I likhet med andre sjette generasjon x86-mikroprosessorer, hadde Cyrix 6x86 innebygd maskinvare som opphevet slike avhengigheter i programvaren.
Eksekvering utenfor rekkefølge
Den tredje egenskapen henger nært sammen med den forrige, og er også en egenskap ved sjette generasjon mikroprosessorer. Cyrix 6x86 kunne oppdage avhengigheter før de oppstod, og utføre instruksjonene i en annen rekkefølge enn programmet tilsa (eksekvering utenfor rekkefølge):
Avhengighet          Utførelse i en                        annen rekkefølge A = 1 + 1            A = 1 + 1 B = 1 + A            C = 1 + 2 C = 1 + 1            B = 1 + A
A og C (to instruksjoner) kunne utføres samtidig, istedenfor at A og B utføres sekvensielt etter hverandre (én instruksjon av gangen).
Spekulativ utførelse
Den fjerde egenskapen var å utføre et arbeid i forkant av dets programmerte rekkefølge. På denne måten unngikk man en forsinkelse på en senere fase i programmet. Måten dette var implementert på var ved hjelp av en hopp-predikator.
Hopp-predikator
En hopp-predikator er en integrert krets som prøver å gjette utfallet av et hopp i en if-then-else struktur. Hensikten er å forbedre flyten i en instruksjonspipeline.
Betingede hopp kan hemme parallell utførelse. I programmerings-språket C kan dette illustreres slik:
if (x == 2)               Hvis x = 2 subrutine1;              så hopp til subrutinen "subrutine1" else                      I motsatt fall ....                       fortsett med neste instruksjon
I dette tilfelle vet man ikke på forhånd om betingelsen for et hopp til en annen del av programmet er tilstede.
Hopp-predikatoren prøvde å gjette hvilken «grein» (branch) av programmet som fortsetter under betingede hopp, basert på erfaringer fra programutførelsens historikk. Prosessoren hadde et Branch Prediction Buffer bestående av 512 «inngangsporter» til forskjellige utfall av betingelser. Instruksjoner fra forskjellige «greiner» ble hentet, dekodet og utført, før mikroprosessoren visste hvilken «grein» som er korrekt. Når dette var avgjort, ble alle instruksjonene på de feilaktige «greinene» forkastet, mens den korrekte «greinen» ble beholdt.
Manglende støtte for symmetrisk flerprosessering
Cyrix 6x86 manglet støtte for symmetrisk flerprosessering. Dette i motsetning til Intel Pentium Pro, som kunne kjøre fire mikroprosessorer i parallell på et hovedkort.
Prins Harald av Danmark
Prins Harald (Harald Christian Frederik) født 8. oktober 1876 i Charlottenlund, død 30. mars 1949 i København, var sønn av Frederik VIII og dermed prins av Danmark. Han ble generalmajor i Hæren.
I 1909 giftet han seg med Helene Adelheid Viktoria Marie, prinsesse av Slesvig-Holsten-Sønderborg-Glücksborg og barnebarn av Christian IXs bror Frederik av Slesvig-Holsten-Sønderborg-Glücksborg. Hennes mor var prinsesse av Augustenborg, tippoldebarn av Struensee og søster til Wilhelm IIs kone Auguste Viktoria.
Siden 1848 hadde Augustenborgfamilien på grunn av sitt krav på den danske krone ikke vært velsett, og etter første verdenskrig ble enhver forbindelse med Wilhelm II sett på med mistenksomhet. Da prinsesse Helene under andre verdenskrig viste sympati for Vilhelm Buhl, Erik Scavenius og Tyskland, ble hun etter krigen utvist av sin svoger Christian X, og fikk først lov til å vende tilbake kort tid før Haralds død.
Harald var frimurer, og i årene 1947-49 den øverste leder av Den danske frimurerorden.
Alan Gaglojev
Alan Eduardovitsj Gaglojev (født 6. februar 1981) er en sørossetisk politiker og tidligere etteretningsoffiser som fra 24. mai 2022 har vært utbryterrepublikken Sør-Ossetias president. Han har også vært leder for det nasjonalistiske og russiskvennlige partiet Nykaz siden 2020.
Biografi
Gaglojev ble født 6. februar 1981 i Sør-Ossetias selverklærte hovedstad Tskhinvali. Han er utdannet ved South Ossetian State University i 2002 og ble ansatt i ministeriet for økonomisk utvikling som spesialist i utvikling av små og mellomstore bedrifter. Han deltok i krigen mellom Russland og Georgia i 2008 og familien hans skal ha lidd store tap under krigen.
Presidentvalget i 2017
Han stilte som presidentkandidat til valget i 2017, men tapte da mot Anatoly Bibilov. Etter valgnederlaget annonserte Alan Gaglojev at han startet et eget parti, «Alan-unionen» (russisk: Аланский союз). Det sørossetiske justisdepartementet nektet i mai 2018 å registrere partiet. I januar 2019 gikk Alan-unionen sammen med partiet «Nye Ossetia» inn i det nasjonalistiske partiet Nykhaz. Gaglojev ble i februar 2020 valgt til leder i partiet.
Presidentvalget i 2022
Gaglojev stilte på nytt opp som presidentkandidat ved valget i 2022. Han fikk flest stemmer, 36,9 %, i første valgomgang. Han fikk støtte fra de tre utslåtte kandidatene Alexandr Pliyev, Garri Muldarov og Dmitry Tasoyev, mens den sittende presidenten Bibilov ble støttet av det russiske regjeringspartiet Forent Russland. I andre valgomgang 8. mai mot den sittende presidenten Bibilov vant Gaglojev med 56,08 % av stemmene.
Presidentperioden
Gaglojev ble tatt i ed som president 24. mai 2022. Ved innsettelsen la han vekt på at hans hovedfokus ville være å bedre økonomien i landet.
Forholdet til Russland
Gaglojev blir sett på som litt mindre ivrig etter å vedta et referendum om at Sør-Ossetia skulle tilslutte seg Russland. Han har blant annet uttalt at Russland var «opptatt med andre gjøremål» med klar henvisning til russernes krigføring i Ukraina. Vladimir Putins pressesekretær Dmitrij Peskov stadfestet 24. mai 2022 at «Russland ikke planlegger å gå videre med denne saken.» 30. mai ble forslaget til referendum fra Bibilov lagt til side av Gaglojev inntil samtalene med Russland er fullført.
Familie
Gaglojev er gift og har to barn.
Øvre Romerike tingrett
Øvre Romerike tingrett var en førsteinstansdomstol under Eidsivating lagdømme, nå overført til Romerike og Glåmdal tingrett. Tingretten lå på Eidsvoll i Viken og dekket kommunene Eidsvoll, Ullensaker, Nannestad, Hurdal og Nes. Domstolen besto per 31. desember 2018 av sorenskriver Odd Magne Gjerde, fem dommere og fire dommerfullmektiger, en administrasjonssjef og åtte saksbehandlere.
24. juni 2019 ble forslag om sammenslåing av Nedre Romerike tingrett og Øvre Romerike tingrett sendt på høring. Domstolen ble i februar 2020 vedtatt sammenslått med Nedre Romerike tingrett til Romerike tingrett.
Solør prosti
Solør prosti	 var et tjenestedistrikt i Hamar bispedømme i Den norske kirke som omfattet menighetene i den sydøstlige del av Hedmark fylke. Prosten hadde sete på Flisa i Åsnes kommune.
Historikk
Soløya profastdøme var et prosti i katolsk tid.
Cake (film 2014)
Cake er en amerikansk dramafilm fra 2014, skrevet av Patrick Tobin og regissert av Daniel Barnz. Hovedrollen spilles av Jennifer Aniston, mens sentrale biroller spilles av Adriana Barraza, Felicity Huffman, William H. Macy, Anna Kendrick og Sam Worthington.
Filmen ble en publikumsmessig fiasko.
Handling
Filmen handler om en bitter kvinne (Jennifer Aniston) som blir fascinert av selvmordet til en annen kvinne som er i hennes støttegruppe for kroniske smerter. Idet hun avdekker detaljene for selvmordet, strever hun selv med sine egne personlige demoner.
Om filmen
Filmen har møtt lunken kritikk blant anmeldere, men mange har rost Anistons skildring i filmen. For rollen har hun blitt nominert til en Screen Actors Guild Award og en Golden Globe.
Ahermodontus
Aphodius (Ahermodontus) spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).
Utseende
Små, halvmatte, gjødselbiller, gjerne svarte. Kroppen er avlang og høyt hvelvet. Hodet er skovlformet, pronotum er ganske tett og kraftig punktert, det samme gjelder scutellum. Dekkvingene har fine lengdestriper, mellom disse fint punktert.
Levevis
Disse billene lever i møkk og er hyppigst på steder der husdyr beiter.
Utbredelse
Gruppen er utbredt i Sør-Europa (bare kjent fra Spania og Albania).
Nærfeltskommunikasjon
Nærfeltskommunikasjon (engelsk: near field communication, NFC) er en nettverksteknologi som gjør at to enheter kan kommunisere trådløst over korte avstander (ca. 4–20 cm) med hverandre. Nærfeltskommunikasjon anvendes primært til å dele data, parre enheter og utføre transaksjoner, for eksempel mobilbetaling.
Teknologien er basert på radiofrekvensidentifikasjon (RFID).
Sikkerhet
Den maksimale avstand som nærfeltskommunikasjon virker med, er ganske visst kun noen få centimeter, men kommunikasjonen er i seg selv ikke sikker. Eftersom NFC er trådløs, risikerer man avlytning. Derfor bør enheter som implementerer NFC, for eksempel fremtidige betalingssystemer tilknyttet mobiltelefoner, gjennomføre en form for kryptering av de overførte data.
For å oppnå maksimal sikkerhet, kreves et samarbeide mellom forskjellige parter: produsentene bør for eksempel beskytte NFC-mobiltelefoner gjennom krypterings- og autoriseringsprosess, brukeren bør anvende kodeord, tastaturlås og et antivirusprogram for å beskytte sin enhet eller mobiltelefon; programutviklere og de som leverer transaksjonstjenester bør anvende antivirusprogrammer og andre sikkerhetsløsninger for å forhindre at systemet infiseres av spionprogrammer og sabotasjeprogrammer.
Historie
Den første telefon med innbygget NFC-understøttelse var Nokia 6131 fra 2007, mens den første smarttelefon med NFC-understøttelse var den Android-baserte Samsung Nexus S fra 2010.
Operasjon Catechism
Operasjon Catechism var det siste av ni forsøk på å senke eller sabotere det tyske slagskipet «Tirpitz» under andre verdenskrig. Dette angrepet satte et endelig punktum for jakten på «Tirpitz».
Senkingen
Den 12. november 1944 sendte RAF Bomber Command 30 tungt lastete Avro Lancaster bombefly fra tre skvadroner i Lossiemouth til «Tirpitz»' ankringsplas i Tromsø. Hvert fly hadde en enkel femtonns Tallboy bombe ombord.
I det minste traff to bomber «Tirpitz» med en kraftig eksplosjon som førte til at skipet kantret og ble liggende på siden.
Om lag 1 000 mann av de 1 900 om bord på «Tirpitz» ble drept eller såret og en Lancaster ble alvorlig skadet av granater fra antiluftskyts, men den landet trygt i det nøytrale Sverige med hele besetningen uskadet.
Etterspill
Ødeleggelsen av «Tirpitz» betød at trusselen om angrep fra tyske skip mot de allierte konvoier til Murmansk med forsyninger til Sovjetunionen var betydelig mindre og flere viktige britiske skip kunne flyttes fra Atlanterhavet for å bidra i krigen i Stillehavet.
Ingvald Rastad
Ingvald Aleksander Kristiansen Rastad (født 4. november 1891 i Kristiania, død 1958 ) var en norsk typograf og politiker, hjemmehørende i Arbeiderpartiet. Har var stortingsmann fra 1925 til 1927.
Rastad var i årene 1908 til 1912 elev ved Den tekniske aftenskole i hovedstaden. Han utdannet seg som typograf ved Emil Moestues trykkeri, og arbeidet senere ved Brøgger boktrykkeri, Grøndahl boktrykkeri, Steenske boktrykkeri og Centraltrykkeriet.
Fra 1909 til 1910 var han redaktør i Storm, månedsbladet til Norges Ungsocialistiske Forbund, et miljø som utviklet seg stadig mer i retning av anarkisme.
Rastad ble medlem av Oslo arbeiderpartis styre i 1918. Fra 1920 var han sekretær, og fra 1924 formann. Formannsvervet hadde han i første omgang til 1927, og deretter i en ny periode fra 1931 til 1933. Han var medlem av DNAs sentralstyre i årene 1918 til 1919, og igjen fra 1921 til 1927.
Rastad ble innvalgt i Oslo bystyre i 1919, og satt der i fem perioder fram til 1934. Fra 1922 satt han også i formannskapet. I 1925 til 1927 satt han på Stortinget, innvalgt for DNA som 4. representant fra Oslo. Der satt han i Sosialkomiteen.
Han var far til AP-politikeren Elsa Rastad Bråten.
VM i bobsleigh og skeleton 2003
VM i bobsleigh og skeleton 2003 (verdensmesterskapet i bobsleigh og skeleton) ble arrangert i Lake Placid, Winterberg og Nagano i 1989.
RS 38 «Biskop Hvoslef»
RS «Biskop Hvoslef» (RS 38) er en tidligere redningsskøyte.
Dette var den første av i alt fjorten skøyter designet av Bjarne Aas, og den var også den første motoriserte redningsskøyta i redningsselskapets historie.
Navnet
Fartøyet ble finansiert av kaptein Hvoslef og frue, og fikk sitt navn etter kapteinens far, biskop Waldemar Hvoslef (1825–1906).
Aktiv tjeneste 1933–1969
«Biskop Hvoslef» var i tjeneste som redningsskøyte frem til 1969. I årene 1933–1969 berget båt og mannskap 49 personer fra drukningsdøden. Ni fartøyer ble reddet fra totalforlis, og skøyta bistod i alt 2 000 fartøy mens den var i aktiv tjeneste. Dessuten hjalp «Biskop Hvoslef» til under evakueringen av Finnmark på slutten av andre verdenskrig.
Skøyta ble bygget om flere ganger mens den var i Redningsselskapet. Blant annet ble det skiftet motor i 1955, og da fikk skøyta også nytt rorhus og ny bestikklugar. På 1980-tallet ble taket i aktre salong hevet, og båten ble utstyrt med bermudarigg.
Veteranskøyte
I 1992 ble «Biskop Hvoslef» kjøpt av Balsfjord bygdemuseum. Senere ble den pensjonerte redningsskøyta overtatt av en stiftelse. Fra 1992 stod skøyta også på Riksantikvarens liste over verneverdige fartøyer, men vernestatusen ble opphevet da skøyta skiftet eier i 2013.
Sør-Østerdal prosti
Sør-Østerdal	prosti (Søndre Østerdal Provsti) er et prosti i Hamar bispedømme, hvor prosten har sete på Elverum.
Historikk
Prostiet ble opprettet ved delingen av Østerdalen prosti i Søndre og Nordre Østerdalen prostier i 1868, iflg. kgl.res. 30.11.1867. Prostiet fikk sitt nåværende navn i 1922.
Thabo
Thabo er et botswansk og sørafrikansk mannsnavn. Navnet brukes også noe som kvinnenavn.
Etymologi
Thabo betyr «glede» eller «lykke» på tswana, det offisielle språket i Botswana. Navnet er en kortform av Lethabo. Varianter av navnet er mannsnavnene Thabang, «vær lykkelig» og Thabiso, «lykkebringer», kvinnenavnene Nthabi og Nthabiseng, «gjør meg lykkelig» og navnet Rethabile, «vi er lykkelige», som brukes av begge kjønn.